Saaren kartanon eteläpuolella oleva mäki, jonka rinnakkaisnimiä ovat Myllymäki ja Pikku Riihenmäki. Muurimäen edustalla oleva pelto on ''mūrimä₍erinta''.
Mäellä on jäännöksiä suuren rakennuksen perustasta. Käytetään myös nimitystä Myllymäki, mäellä on ollut kaksi myllyä. Taru kertoo, että Lehtisten herra rakensi (Mietoisten) kirkkoa ja Saaren herra lupasi kiusalla tehdä komeamman navetan kuin tämä kirkko, mutta työ ei sujunut, kun piru paiskeli yöllä kivet pellolle. (Tarun kertoi 75-vuotias Juho Rannikko). Nimi on vanha; se on ollut käytössä niin kauan kuin paikkakuntalaiset muistavat.